**ČITAJMO PRIČU**

**Mali patuljak koji je morao ostati kod kuće**  
 Susan Perrow  
   
**Mali je patuljak bio zbunjen. Zašto je morao ostati kući? Zar ne znaju svi koliko maleni patuljci vole skitati? Nije mogao ići u školu, nije se mogao igrati s prijateljima u šumi, a ni prijatelji ga nisu mogli doći posjetiti.  
Mali patuljak je ostao zarobljen u svom domu smještenom u korijenu drveta. Barem je mogao gledati kroz prozor između kamenja i korijenja drveta. Iznenadio se koliko je toga uopće mogao vidjeti. Mali mravi su jurili, svijetlo obojene pčele su se penjale i spuštale niz opalo lišće, a zečevi s presavijenim dugim ušima su uskakali i iskakali iz svojih jazbina. Ali čak i uz sve ove prizore, mali patuljak je postajao sve nestrpljiviji. Zašto je on morao ostati u kući?  
Nije mu imalo smisla zašto on nije mogao skitati. Onda mu je Majka Drvo šapnula: „Stvari više nisu kakve su bile prije - ali vjeruj mi – uskoro ćeš biti slobodan – vjeruj mi, vjeruj mi.“  
Mali je patuljak duboko u sebi znao da uvijek može vjerovati Majci Drvo. Majka Drvo je nosila mudrost cijele šume! Majka Drvo je znala sve o svačemu. Ptice i vjetar su joj bili prijatelji i nosili su joj poruke. Svakog su je dana posjećivali noseći joj poruke i vijesti iz cijeloga svijeta. Mali je patuljak mogao čuti dolazak ptica. Mogao ih je čuti kako pjevuše visoko u krošnji Majke Drvo. Mali je patuljak mogao vidjeti i vjetar kad je dolazio. Vidio bi grane kako se savijaju na sve strane. Ponekad je čak morao i zatvoriti prozor kako mu u kuću ne bi ulazilo lišće i prašina koju bi digao zaposleni prijatelj! Svakog mu je dana Majka Drvo nastavila šaptati: „Stvari više nisu kakve su bile prije - ali vjeruj mi – uskoro ćeš biti slobodan – vjeruj mi, vjeruj mi.“  
 Mali je patuljak morao vjerovati i morao je čekati. Znao je da će uskoro biti slobodan napustiti svoj dom među kamenjem i korijenjem drveta. Znao je da će uskoro biti slobodan skitati predivnom šumom. I dok je čekao, iznenadio se koliko je stvari mogao raditi u svojoj udobnoj kući smještenoj među korijenjem drveta.  
Mali patuljak može plesati!  
Mali patuljak može pjevati!  
Mali patuljak može bojiti i crtati!  
 I može praviti kolut unaprijed na podu!  
Mali patuljak može plesati!  
Mali patuljak može pjevati!  
Mali patuljak može čistiti i kuhati!  
A može se i sklupčati uz slikovnicu!  
Mali patuljak može plesati!  
Mali patuljak može pjevati!  
Mali patuljak može ……………. !  
I može ……………………!**  
   
Pitanja za razgovor sa djetetom:  
  
**Što je to još Mali patuljak mogao raditi u kući?  
  
Što misliš, zašto je on morao ostati u kući?  
  
Osjećaš li se ti kao Mali patuljak zatvoren u kući?  
  
Zašto si zatvoren u kući?  
​  
Što znaš o KORONAVIRUSU?**  
 

**Što bi djeca trebala znati o koronavirusu, što se događa oko njih i zašto se ne smiju igrati u parkovima i na dječjim igralištima? Situacija je nova i izazovna za sve nas, ali pogotovo za djecu. Djeca trebaju kratke i razumljive informacije, te se nadamo se da će vam ova kratka priča pomoći u tome.**

[Slikovnica: Kako djecu upoznati sa koronavirusom?](https://www.dv-cvrcakimrav.hr/wp-content/uploads/2020/03/slikovnica-Kako-djecu-upoznati-sa-koronavirusom.pdf)- STAVITI LINK ZA SLIKOVNICU??

Strah je često jako neugodan, to svi znamo. Pomognimo djeci da steknu vještine samopomoći u situacijama kada nastupa strah.

Slikovnica: "Što da radim kad se bojim?" STAVITI LINK ZA SLIKOVNICU??

Kako se slagati sa svojom obitelji dok smo „zaglavljeni“ jedni s drugima u ovim čudnim vremenima. Slikovnica „Zapeli zajedno“ kroz priču, slike i pitanjima vođen razgovor na nenametljiv način opisuje važnost međusobnog razumijevanja i odgovornosti. Pitanja pomažu djetetu da razjasni situaciju u kojoj se nalazi i da iz nje izvuče najbolje.

Slikovnica:“Zapeli zajedno“ STAVITI LINK ZA SLIKOVNICU??